# Phoebe Bridgers

Phoebe Bridgers (Pasadena, Califòrnia, 17 d'agost de 1994) és una música d'indie rock. És coneguda sobretot per la seva feina com a cantautora en solitari, però també ha format part de dos supergrups: boygenius (amb Julien Baker i Lucy Dacus), i Better Oblivion Community Center (amb Conor Oberst). Bridgers ha rebut l'aclamació de la crítica per la seva música, i les seves cançons s'han descrit com a "exquisitament crues i reveladores" i "sàvies més enllà de la seva edat."

## Carrera

Bridgers va publicar el seu single de debut, Killer, a la discogràfica de Ryan Adams, PAX AM. A principis de 2016 Bridgers va acompanyar Julien Baker en la seva gira per la Costa Est.

### Stranger in the Alps

El juny de 2017 Bridgers va signar per Dead Oceans. El 22 de setembre de 2017, va publicar el seu primer àlbum, Stranger in the Alps, amb crítiques generalment positives. L'àlbum fou produït per Tony Berg i Ethan Gruska. El 12 de març de 2018, la xarxa social Pebbal va nomenar Stranger in the Alps com a millor àlbum de 2017.
El 3 de març de 2018, Bridgers va actuar a la televisió matinal nord-americana, al programa CBS This Morning: Saturday i va cantar "Motion Sickness" i "Scott Street".

### boygenius

El 2018 Bridgers, Julien Baker i Lucy Dacus van formar el supergrup boygenius. Van publicar tres cançons l'agost de 2018 i després van anunciar un EP i una gira. L'EP, boygenius, va sortir el 26 d'octubre de 2018.

### Televisió i cinema

La cançó "Safe at Home" de Bridgers va sortir a l'episodi 5 de la tercera temporada de la sèrie d'ABC Family Switched at Birth. A l'episodi 17 de la mateixa temporada va sortir la seva cançó "Ask Me To/Steamroller". La seva cançó "Georgia" va sortir al segon episodi de la vuitena temporada de la sèrie de l'ABC Castle. La cançó "Smoke Signals" es pot sentir a l'episodi 7 de la primera temporada de Burden of Truth. La seva cançó "Funeral" surt cap al final de l'episodi 2 de la tercera temporada de la sèrie de la FOX Lethal Weapon. "Motion Sickness" surt a la sèrie de Netflix Trinkets.
El maig de 2018 Bridgers va participar en una nova versió de la cançó de Lord Huron "The Night We Met" per a la banda sonora de la segona temporada de la sèrie de Netflix 13 Reasons Why. El 2019, Bridgers va ajuntar-se amb Matt Berninger, el cantant de The National per gravar una cançó per a la pel·lícula Between Two Ferns: The Movie titulada "Walking on a String" i va aparèixer a la pel·lícula. La cançó es va publicar el 17 d'octubre.

### Better Oblivion Community Center

Bridgers i Conor Oberst van presentar el seu nou grup Better Oblivion Community Center al programa Late Show with Stephen Colbert i van publicar el seu àlbum de debut el gener de 2019 (amb la discogràfica Dead Oceans). El 26 de gener de 2019, els van entrevistar a CBS This Morning Saturday i van interpretar "Dylan Thomas" i "Didn't Know What I Was in For". Mentre acabava el programa van tocar "My City". Bob Boilen, de la NPR, va dir del seu àlbum, "Better Oblivion Community Center ens ha arribat per sorpresa a tots aquest any, i ara mateix el seu disc és el meu preferit de 2019. És aquesta mena d'associacions musicals poc comunes on cadascú injecta vitalitat a la part creativa de l'altre".

## Discografia
### En solitari
#### Àlbums d'estudi

| Títol | Detalls de l'àlbum | Posició màxima a les llistes |
| Títol | Detalls de l'àlbum | Discos independents (EUA) |
| Stranger in the Alps | Publicat: 22 de setembre de 2017 Discogràfica: Dead Oceans | 38 |
| Punisher | Publicat: 18 de juny de 2020 Discogràfica: Dead Oceans | 4 |

#### EP

* Killer (2015)

### boygenius
#### Àlbums d'estudi

* The Record (2023)

#### EP

* boygenius (2018)

### Better Oblivion Community Center

* Better Oblivion Community Center (2019, amb Conor Oberst)

## Vida privada

Bridgers va estudiar jazz vocal a Los Angeles County High School for the Arts. És bisexual.

## Referències

* ↑ «Julien Baker, Lucy Dacus and Phoebe Bridgers of boygenius Deliver a Tender Show in Los Angeles». The Fader, 14-12-2018.
* ↑ «Phoebe Bridgers: Stranger in the Alps Album Review». [Consulta: 3 desembre 2019].
* ↑ «One of this year’s best debut albums is also one of its saddest». Onion Inc.. [Consulta: 3 desembre 2019].
* ↑ «Phoebe Bridgers on Working With Ryan Adams (Who Compares Her to Bob Dylan)». Diffuser. [Consulta: 12 juny 2016].
* ↑ «Newcomer Phoebe Bridgers Releases "Killer." a New 7" Produced by Ryan Adams on Pax-Am». No Depression. Arxivat de l'original el 4 de juny 2016. [Consulta: 12 juny 2016].
* ↑ «Stream Phoebe Bridgers and Daniel Clarke's new Pax-Am 7-Inch Series releases». Entertainment Weekly. [Consulta: 12 juny 2016].
* ↑ «Phoebe Bridgers: Killer». KCRW. Arxivat de l'original el 23 d’abril 2016. [Consulta: 12 juny 2016].
* ↑ «PHOEBE BRIDGERS: KILLER». FrostClick. [Consulta: 12 juny 2016].
* ↑ «Julien Baker Closed Out Her East Coast Tour with Phoebe Bridgers & Petal to a Sold Out Crowd at NYC’s Bowery Ballroom on April 27, 2016». Zumic. Arxivat de l'original el 24 de juliol 2017. [Consulta: 12 juliol 2016].
* ↑ «Sad Songs Make Artist Julien Baker Feel Better». The Mass Media. Arxivat de l'original el 14 de desembre 2022. [Consulta: 12 juliol 2016].
* ↑ «Phoebe Bridgers Signs to Dead Oceans; Debut Album Coming Soon» (en anglès americà). Arxivat de l'original el 2017-06-11. [Consulta: 6 juny 2017].
* ↑ «Reviews and Tracks for Stranger in the Alps by Phoebe Bridgers» (en anglès americà). [Consulta: 27 setembre 2017].
* ↑ «The 65 Best Albums of 2017» (en anglès americà). Arxivat de l'original el 2018-08-25. [Consulta: 12 març 2018].
* ↑ «Julian Baker, Lucy Dacus, Phoebe Bridgers Form Boygenius, Release Three Singles From EP: Listen». [Consulta: 22 febrer 2019].
* ↑ «Music from Switched at Birth S3E05» (en anglès americà). [Consulta: 3 gener 2017].
* ↑ «Music from Switched at Birth S3E17» (en anglès americà). [Consulta: 3 gener 2017].
* ↑ «Music from Castle S8E02» (en anglès americà). [Consulta: 3 gener 2017].
* ↑ «The National's Matt Berninger Teams With Phoebe Bridgers for New Song in Between Two Ferns: The Movie» (en anglès). [Consulta: 24 setembre 2019].
* ↑ «BETTER OBLIVION COMMUNITY CENTER: Phoebe Bridgers & Conor Oberst Surprise Drop Long Rumored Debut #Album». Arxivat de l'original el 24 de gener 2019. [Consulta: 22 febrer 2019].
* ↑ https://www.npr.org/2019/04/19/715201380/better-oblivion-community-center-tiny-desk-concert
* ↑ «Phoebe Bridgers Chart History: US Independent Albums». [Consulta: 16 abril 2018].
* ↑ «Why L.A.'s Phoebe Bridgers has everybody talking» (en anglès americà). [Consulta: 31 gener 2017].
* ↑ «Phoebe Bridgers Embraces Her Inner Sext Machine | BeatRoute Magazine», 27-03-2019. Arxivat de l'original el 27 de març 2019. [Consulta: 4 novembre 2019].